Diari Oficial de la Generalitat Valenciana


Sumari del DOGV 7085, del 08-08-2013 (2013/7799)

RESOLUCIÓ de 17 de juliol de 2013, de la Direcció General d'Innovació, Ordenació i Política Lingüística de la Conselleria d'Educació, Cultura i Esport, per la qual es fa pública la relació del plans d'activitats proposats per les entitats col·laboradores reconegudes en la formació del professorat, per al curs 2013-2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7085

Data del DOGV
:   08-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7799


Data del document
:   17-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 17 de juliol de 2013, de la Direcció General d'Innovació, Ordenació i Política Lingüística de la Conselleria d'Educació, Cultura i Esport, per la qual es fa pública la relació del plans d'activitats proposats per les entitats col·laboradores reconegudes en la formació del professorat, per al curs 2013-2014. [2013/7799]  
Vistes les sol·licituds dels plans d'activitats proposats per al curs 2013-2014 per les entitats col·laboradores reconegudes en la formació del professorat.  
Complint els requisitos establits en la Resolució de 23 d'abril de 2013, de la Direcció General d'Innovació, Ordenació i Política Lingüística, per la qual s'establix el procediment per al reconeixement d'entitats col·laboradores en la formació del professorat, així com el reconeixement d'activitats de formació permanent per al curs escolar 2013-2014.  
Considerant el que disposa l'Orde 65/2012, de 26 d'octubre, de la Conselleria d'Educació, Formació i Ocupació, que establix el model de formació permanent del professorat i el disseny, reconeixement i registre de les activitats formatives.  
D'acord amb les competències atribuïdes per l'article 10 del Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
Reconéixer les accions formatives proposades en els plans d'activitats per les entitats col·laboradores reconegudes en la formació del professorat per al curs 2013-2014 que s'inclouen en l'annex I d'esta resolució.  
  
Segon  
No reconéixer les accions formatives proposades en els plans d'activitats per les entitats col·laboradores reconegudes en la formació del professorat per al curs 2013-2014 que s'inclouen en l'annex II d'esta resolució, pels motius que s'indiquen.  
  
Tercer  
No reconéixer les entitats que no complixen els requisits establits en la normativa vigent que s'inclouen en l'annex III d'esta resolució, pels motius que s'indiquen.  
  
Quart  
Podrà participar en les activitats relacionades en l'annex I d'esta resolució:  
a) El personal docent i el personal tècnic educatiu amb destí en centres educatius no universitaris de la Comunitat Valenciana en què s'impartisquen les ensenyances regulades per la Llei Orgànica d'Educació.  
  
b) Personal docent i personal tècnic educatiu amb destí en centres no universitaris des dels quals es presten servicis tècnics de suport educatiu als centres indicats en l'apartat anterior.  
c) Personal que haja finalitzat els graus i màster que conduïxen a l'obtenció de la titulació docent, sempre que es troben inscrits en alguna de les borses de personal docent de la Conselleria d'Educació, Cultura i Esport i el mencionat personal no supose més del 50 % de participació en l'activitat.  
  
Quint  
El reconeixement de les activitats de formació sobre idiomes contingudes en esta resolució no suposa en cap cas l'acreditació ni l'adquisició de la titulació o nivell oficial dels idiomes corresponents, encara que en la denominació de les activitats apareguen mencionats els citats títols o nivells.  
  
Sext  
D'acord amb l'article 25.4. de l'Orde 65/2012, de 26 d'octubre d'esta conselleria, una vegada finalitzada l'activitat, en el termini màxim de dos mesos, l'entitat presentarà al Servici de Formació del Professorat l'acta final de l'activitat amb la relació de participants aptes, així com l'acta d'experts, amb expressió del nombre d'hores d'intervenció. En la mencionada acta constarà NIF/NIE, cognoms, nom, adreça de correu electrònic i centre de destí del participant, que haurà de ser firmada pel gestor de l'activitat i segellada per l'entitat, en format en paper. També es remetrà el contingut de l'acta en suport electrònic, full de càlcul, indicat pel Servici de Formació del Professorat. Igualment es presentarà la valoració de l'activitat.  
  
  
Sèptim  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició, o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes a partir de l'endemà de ser publicada en el Diari Oficial de la Comunitat Valenciana.  
  
El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a partir de l'endemà de ser publicada en el Diari Oficial de la Comunitat Valenciana.  
  
València, 17 de juliol de 2013.- La directora general d'Innovació, Ordenació i Política Lingüística: Beatriz Gascó Enríquez.